Кабот Жон жана Себастьян
Кабот Жон жана Себастьян - (Cabot, John and Sebastian) – генуялык деңиз сүзүүчүлөр жана изилдөөчүлөр; атасы менен баласы. Венецияда, Англияда жана Испанияда картограф болуп кызмат өтөшкөн. 1495-ж. ченде Жон Кабот (Жовани Кабото) (1450-55, Генуя 1499) чыгаан соодагер катары Лондонго отурукташкан. 1497-ж. кичинекей «Мэтью» кемеси менен батышты көздөй сүзүп, Кытайды издөөгө чыккан. Ошол эле жылдын 24-июнунда Түндүк Американын түндүк жээгине жеткен. Аны Түндүк-Чыгыш Азия деп эсептеп, Венеция менен Англиянын ээлиги деп жарыялаган. 1498-ж. экинчи экспедициясына (кайрадан эле Американын жээгине) чыккан. Себастьян (1475-ж. чен, Венеция 1557, Лондон) король Генрих УШде картограф болгон. 1544-ж. дүйнөнүн картасын (ошол мезгилге ылайыктуу) түзгөн. Ошондой эле испан армиясында жана флотунда кызмат өтөгөн. Буйрукка баш ийбегенине байланыштуу Африкага айдалган. Англиялык көпөстөрдүн соода компаниясынын жетекчиси катары Европадан Азияга өтүүчү түндүк-батыш өткөөлдү издөө үчүн экспедиция уюштурган. Батыш Европа менен Россиянын ортосундагы соода байланышты түзүүгө түрткү берген. 
Инсандар

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5